หนูอายุ15ปีค่ะ เป็นมาประมาณ5-6เดือนได้ค่ะ แต่เป็นครั้งคร่าวไม่ได้เป็นติดต่อกันเท่าไหร่ คือมันจะมองเห็นแสงระยิบระยับสีดำตอนมองอะค่ะ คือตอนมองอะค่ะ จะมีอะไรไม่รู้ดำๆคล้ายควัน ว่อนไปมาช้า ไม่เยอะมากนะค่ะ แต่กลัวอันตรายเลยอยากทราบว่า มันเป็นอาการอะไรค่ะ
สวัสดีค่ะ การเห็นแสงระยิบระยับ หรือการเห็นจุดดำๆ ลอยไปมาดังกล่าว อาจเป็นอาการของวุ้นตาเสื่อมหรือน้ำวุ้นตาเสื่อม โดยอาการคือจะมองเห็นจุดหรือเส้นสีดำลอยไปลอยมา โดยเฉพาะเวลากรอกตา หรือมองที่ผนังสีขาว หรือมองท้องฟ้า นอกจากนี้เวลาวุ้นในลูกตาหดตัวจะส่งผลให้เกิดแรงดึงรั้งที่ผิวของจอตา ทำให้เกิดการกระตุ้นเห้นเป็นแสงคล้ายฟ้าแลบหรือแสงแฟลชจากกล้องถ่ายรูป ซึ่งจะเห็นได้ชัดในเวลากลางคืนอาการเหล่านี้จะหายไปเมื่อวุ้นในตาลอกตัวอย่างสมบูรณ์ ในบางรายแรงดึงรั้งของวุ้นในตา อาจทำให้จอประสาทตาหลุดลอกออกมา และสูญเสียการมองเห็นได้ โรคนี้มักพบในผู้สูงอายุ คนที่มีสายตาสั้นมากๆ หรือเคยได้รับอุบัติเหตุที่ดวงตาแนะนำให้รีบไปพบจักษุแพทย์เพื่อตรวจนะคะ จักษุแพทย์จะใช้ครื่องมือเฉพาะในการตรวจดูดวงตาทั้งภายนอกและภายในลูกตาค่ะ